Gawi's Letters: ....lekker om by vee poste....langste Boesman in..... Pretoria toe ...via Kaap.... Gideon....
....lekker om by vee poste....langste Boesman in..... Pretoria toe ...via Kaap.... Gideon....
Dis lekker om by vee poste - boor gate waar nie drade gespan mag word nie - uit te kom. Mense te ontmoet wat ek nie ken nie. Hulle ken my gewoonlik. Was soms as kind in Xanagas se koshuis. Wonderlik om te begin gesels en uit te vind....hier is Lewe...hulle weet....God is. Christus Leef ook in hom of haar. Soos laas Saterdag ontdek ek 'n plek, net 24 km vanaf Xanagas. Met 2 panne VOL water. Dis klip wêreld die. Water hou tot Augustus. Sodra Dina terug is gaan ons daar tent op slaan tydens volmaan. Pragtig.
Dankie Vader dat ons nie panne is nie. Ons is Riviere. Laat die strome van Lewende Water vloei . Dat die wat dors is kan drink en Leef. Dankie Jesus. Openbaar U Self as EK IS aan my broer en suster wat vrees. I AM.
Ek stuur vir jou 'n prentjie van die langste Boesman in die wêreld. Ingeval ons mekaar in die straat ontmoet dat jy my herken . Ek sal dieselfde hemp dra. Die hare op my wange leer my om te voel. Wanneer ek praat of beweeg voel ek hulle. Elke haartjie is soos 'n antenna wat God se Teenwoordigheid en Liefde op vang en uit saai.
Ek moet Pretoria toe - begin more ry - Discovery wil my kredietkaart sluit as ek nie 'n paar vorms kom voltooi nie, MAAR ek ry eers Wes, WHK toe, miskien Swakop, Maltahöhe - het iemand Dr Francois Theron - tandarts nou boer se sel nr asb? Dan Springbok, Soebatsfontein, Merweville, Oudtshoorn, Mosselbaai, George - my Ma groet. Sy is in rolstoel, verstand nog reg. Dankbaar - en terug Gauteng toe. So 'n Sabbats - deputasie reis. Moet nie vir Dina sȇ nie:-). Sy stress genoeg. Kat en tuin is versorg.
Laat weet as ek by jou moet stop. Sal zig-zag ry as God wil.
Dankie Vader vir petrol.
Dankie Vader vir water vir Dina om o.a. volwasse doeke vir Gideon - etter uit wond - in hospitaal te koop. Dis duur. Dankie vir vriende wat help met vervoer en Liefde en kos. Hy wag op toets uitslae, voordat hulle opereer. Ek sien in my geestesoog twee pink baba boudjies - volmaak genees wanneer ek aan Gideon dink.
Baie BLESSINGS vir jou - in Christus.